Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 683

f) Egyetemi szinten a 2. számú mellékletben megjelölt szakok első alapképzésben is elvégezhetők társítás nélkül. Ez esetben a képzési idő 8 félév, és az egyetemi szintű végzettséget tanúsító oklevél megszerzéséhez — a tanári képesítés megszerzésére való választható felkészülés követelményeivel együtt — 240 kreditet kell teljesíteni. Az egy szakon folytatott tanulmányok esetén a tanári képesítés egyidejű megszerzése a képzési időt nem növeli. A 2. számú mellékletben meghatározott esetekben az egy szakon folytatott tanulmányok képzési ideje 10 félév, és az egyetemi szintű végzettséget tanúsító oklevél megszerzéséhez — a tanári képesítés megszerzésére való választható felkészüléssel együtt — 300 kreditet kell teljesíteni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes